Корењача
Корењача или  витка коренка () најчешћа је гљива из врстама малобројног рода -{Hymenopellis}-. Име је добила по дугачком продужетку налик на корен. Широко је распрострањена У Европи и Северној Америци. Расте појединачно, ретко у групи, најчешће у листопадним шуамама и то буковим. Представља сапрофита који расте на отпалим гранама или другим деловима дрвета која су увелеко у фази распадања. Скоро па никад се не расте на пањевима. Плодоноси од пролећа до јесени. Честа врста.

Опис плодног тела 
Клобук је до 12 центиметра, купаст док је млад, затим раширен. Карактерише га јасно изражено испупчење на средини. Целом површином је набран, гладак и слузав. Лепљив када је влажан. Крајеви клобука су уврнути. Окер до браонкасте боје, врло ретко бео. Дршка је вретенаста и гола, висине од 5 до 20 и 0,5 до 1 центиметар пречника. При врху је светлије обојена, завршава се дугачким коренастим продужетком који је дубоко у земљи. Коренасти продужетак је светлије обојен од одстатка плодонсног тела, шупаљ, понекад и пегав. Месо је јднаке обојености као остатак плодоносног тела и веома танко. Мирис је неодређен. Листићи су ретки, дубоки, слободни, мекани и беле боје.

Микоскопија 
Споре су глатке, јајасте, хијалне. Величине: 13—16 x 10—12 µm. Хелоцистиди ушиљени, а плеуроцистиди батинасти и крупни.

Отисак спора 
Отисак спора је беле боје.

Јестивост 
Јестива је гљива, не вискоког квалитета. Углавном се конзумирају клобуци.

Сличне врста 
Корењача изгледом може да подсећа на -{Xerula pudens}- (народни назив: вретењача, дугонога корењача) која је тамније обојена и има клобук прекривен длачицама. Такође се неретко може помешати са врстама гљива из рода -{Pluteus}-, али роз отисак спора разрешава дилему.

Галерија

Литература 
 Gljive Srbije i zapadnog Balkana. Uzelac B. BGV Logic Beogad, 2009.
 Mushrooms. Phillips R. Macmillan London, 2006
 Koja je ovo gljiva? prepoznavanje, sakupljanje, upotreba.Flik M. Marso Beograd, 2010
 Atlas gljiva. Giuseppe P. Prosvejta Zagreb, 1997
 http://www.first-nature.com

Спољашње везе 
 http://bioras.petnica.rs/home.php 
 http://www.indexfungorum.org/

Гљиве